Efter Anastasios' død blev [[Justinus 1.]] udnævnt til ny kejser, selv om han var næsten 70 år. Den nye kejsers nevø [[Justinian 1.]] trådte nu frem som den, som havde den egentlige kontrol. Justinian var søn af en bonde fra [[Illyrien]], men blev senere adopteret af Justin. Justinian opdaterede de gamle romerske love med det nye lovværk «[[Corpus Juris Civilis]]». Selv om lovene fortsat blev skrevet på latin, var dette sprog nu arkaisk og kun få forstod det, selv blandt de lærde, som forfattede de nye lovtekster. Kirken [[Hagia Sofia]] (''hellig visdom'') blev bygget i 530-erne. Den skulle blive et midtpunkt for [[den ortodokse kirke]] og for det religiøse liv i Det østromerske Rige. [[6. århundrede|500-tallet]] var også en tid med kulturet opblomstring tid med bemærkelsesværdige personligheder som [[poet]]erne [[Nonnus]] og [[Paulus Silentiarus]], historikeren [[Procopius]], [[naturfilosofi|naturfilosofen]] [[Johannes Philoponos]] og andre.
Filosofi Historie Kultur Tidligere_riger,_stater,_protektorater,_kolonier_og_lande